
PROME MINISTER EVELYN WEVER-CROES 


Asunto General, innovacion, Organisacion Gubernamental 
Infrastructura y Planificacion Teritorial 


E siman aki, unda Aruba henter ta den preparacion pa celebra 
nos dia Nacional, Dia di Himno v Bandera, Prome Minister 
Evelvn Wever-Croes ta bishitando varios scol rond di Aruba. 
Prome Minister a expresa di ta hopi contento v emociona cu 
e aña aki por bishita scolnan atrobe pa asina haya un bista 
y sentimento con cada scol na Aruba ta preparando pa e dia 
importante aki. 


Diamars mainta, Prome Minsiter a bishita Scol Preparatorio 
Nos Paraiso na Paradera na unda cu Premier a wordo ricibi 
pa cabesante señora Lilian De Kort-Boekhoudt, docentenan y 
alumnonan. Di un forma caluroso y hopi emocional, muchanan 
di scol tawata wardando e yegada di Prome Minister na nan 
scol y a canta nos himno nacional cu hopi animo. 


Prome Minister a haci un recorido na e diferente klasnan pa 
wak con nan ta preparando pa nos dia nacional. Cada klas 
a prepara diferente cos ilustrando importancia di nos dia 
nacional. E tabata hopi bunita pa wak con patriotico e scol ta y 
con e muchanan ta carga Aruba den nan curason. 


Tur klas 6 a haya bishita di Prome Minister na unda cada klas 
tawata tin diferente presentacion hopi bunita. Premier a conta 
mas tocante Himno y Bandera y despues a duna e muchanan e 
oportunidad haci preguntanan na Premier, cu por cierto tawata 
preguntanan hopi fuerte tambe no solamente tocante Himno y 
Bandera pero tambe tocante bida y trabou di Prome Minister 
den Gobierno. 


Cabesante di Scol Preparatorio Nos Paraiso, señora De Kort- 
Boekhoudt a gradici Prome Minister den nomber di e ekipo 
completo y alumnonan di Nos Paraiso pa su bishita. “Nos ta 
sinti nos honra pa ta un di e scolnan cu a wordo scogi pa haya 
bishita di Prome Minister. Nos ta spera di por tin e oportunidad 
un biaha mas. Nos ta desea Prome Minister un siman hopi 
dushi y festivo en conexion cu nos dia nacional 18 di Maart’. 

“Mi ta gradici Juffrouw Lilian y ful e ekipo di maestronan di scol 
Nos Paraiso, no solamente pa e recepcion bunita pero tambe 
pa e pasion y dedicacion cu nan tin pa e muchanan y prepara 
nan pa nos dia nacional. Hopi bunita pa wak e muchanan y 
con Aruba ta planta den nan curason di chikito. Esey mi kier 
gradici boso e docentenan pe y cu e scol aki por sigui educa 
muchanan cu mayan por yuda nos cu nos pais”, Prome Minister 
e expresa. 


Diamars 15 Maart 2022 


FLI 


de AA A. 
PLA E Dé” e a Ġa 


(e) 


Diamars 15 Maart 2022 


Prome Minister Evelvn Wever-Croes: 
En conexion cu Dia di Himno v Bandera, 

Diamars 15 di maart merdia, muchanan di scol basico Mon 
Plasir School cu yen di entusiasmo tawata wardando yegada di 
Prome Minister Evelyn Wever-Croes na nan scol. Den cuadro 
di Dia di Himno y Bandera, Prome Minister ta bishitando algun 
scol pa mira con e muchanan ta prepara pa nos dia nacional. 
Prome Minister a keda hopi impresiona di tur loke Mon Plasir 
School ta haciendo pa celebra e dia aki y e informacionnan cu 
nan ta duna na nos muchanan. 


Na su yegada na e scol, Prome Minister a wordo ricibi pa 
e cabesante Juffrouw Debby Arends, demas docente y 
alumnonan hopi contento ta zwaai bon bini na Prome Minister 
cu nan banderin di Aruba. 


Prome Minister a bishita klasnan 5 y 6 y a expresa cu esakinan 
tawata encuentronan hopi interesante. Prome Minsiter a conta 
un tiki di nos Himno y Bandera pero mas bien su deseo tawata 
pa scucha di e muchanan loke nan sa di nos dia nacional. 
Interesante y bunita tambe tawata e exposicion di articulonan 
di antes cu nos hendenan tawata uza. Den esaki Prome 
Minister ta felicita tanto e docentenan, muchanan pero tambe 
e mayornan cu sigur a yuda den esaki. 


“E muchanan a haci hopi pregunta interesante. Bo ta wak 
cu nan ta hopi interesa den tur loke ta sosode y esey ta 
loke nos kier, muchanan bon informa, bon prepara pasobra 
ta nan tin cu tuma over mayan. Mi a keda hopi impresiona y 
contento di e bishita akinan tambe. Nan ta preparando pa Dia 
di Himno y Bandera pero principalmente nan ta prepara nos 
ciudadanonan di futuro, ciudadanonan cu kier participa y kier 
duna nan opinion y esey ta algo cu mi ta aprecia hopi”, Prome 
Minister a enfatisa. 


Prome Minister ta gradici Juffrouw Debbie y tur esnan cu a 
haci e encuentro aki posibel y ta desea tur docente, alumno 
y mayornan di Mon Plasir School un dushi Dia di Himno y 
Bandera. 

Finansa y Cultura 

Tur aña dia 8 di maart mundo henter ta observa y conmemora 
Dia Internacional di Hende Muhe. Un dia yena cu palabra di 
elogio, admiracion y mensahe bunita pa encurasha nos hende 
muhe, specialmente nos hobennan pa nan desaroya nan mes 
y no keda atras den un mundo cu hopi biaha ta domina pa e 
ser masculino. E aña aki mes e tema tabata 'Break the Bias,' 
un apelacion pa kibra cu tur prehuicio cu por ta existi pa cu e 
ser femenino. 


Na Aruba tambe nos a conmemora e dia aki cu hopi atencion 
y mester bisa cu nos Pais ta bendiciona cu hopi hende muhe 
cu ta inspira otro pa e manera cu nan a sa di desaroya nan 
mes den nos comunidad. Na mes momento e aña aki tambe a 
bira mas visibel con, 'forsanan' cu no ta kere den e liderazgo 
feminino di nos Pais, ta manifestando nan mes na e manera 
di mas baho posibel pa purba kibra e avance di dos hende 
muhe cu a percura pa desaroya nan mes y a tuma e curashi 
pa ocupa un funcion den politica y liderazgo di Aruba. Aki ta 
referi na e atakenan baho contra nos Minister President Evelyn 
Wever Croes, kende ta habri e caminda pa hopi otro hende 
muhe como e prome minister-president femenino di Aruba, y 
na mi persona, Xiomara Maduro, como Minister di Finansa y 
Cultura di Aruba. Un responsabilidad cu hopi no lo tin e curashi 
pa tuma na bienestar di nos Pais. 


E ta conoci cu e tarima politico ta domina pa e hende homber, 
pero ta conoci tambe cu mas y mas hende muhe ta haci nan 
entrada y ta posiciona nan mes exitosamente como lidernan 
di nan Pais. Na Aruba tambe ta asina y mas hende muhe ta 
acepta e reto pa traha na bienestar di nos Pais den e ambito 
politico. Den e luz di e celebracion di Dia di Hende Muhe 2022, 
nos lo tin cos pa gaba mundo cun'e, pero lamentablemente e 

atakenan baho diariamente contra dos mandatario femenino 
di nos Pais ta trece un mancha riba e orguyo cu nos por tin 
como Pais cu ta balora su hende muhenan den posicion di 
liderazgo. Mescos cu mundo ta balora un Pais na e manera cu 
nan ta trata nan mascota, na analogia lo bo por bisa cu Aruba 
ta wordo midi na e momentonan aki na e manera cu ta trata cu 
e hende muhe den e posicion di liderazgo. 


Nos por tin diferencia di opinion, pero esaki no mester hiba 
na scenario di lastra mandatarionan femenino cu palabranan 
ofensivo, caricatura vulgar y videonan cu ta atacha e dignidad 
di e hende muhe. E ta un lastima y un berguensa cu pa falta di 
argumento ta recuri na e forma mas baho di oposicion contra 
dos mandatario femenino di Aruba. Banda cu e ta manda un 
señal demotivador na tur nos hende muhenan cu ta pensa pa 
sirbi Aruba den e nivelnan di mas halto den politica di nos Pais, 
e ta ofende e sernan stima di e mandatarionan cu no tin e 
'cuero diki politico' cu Minister-President y Minister di Finansa 
di un Pais mester tin. 


E forma baho aki cu nos Pais ta observa contra dos mandatario 
femenino di Aruba ta mustra nos cu tin hende ainda na nos 
Pais cu no ta balora nan señora casa, nan yiu muhernan y nan 
propio Mama cu a brinda nan bida. Cada bes cu recuri na e 
forma baho di hiba oposicion aki, ta limita e speransa di Aruba 
pa conoce mas hende muhe den posicion di liderazgo. No ta 
Dia di Hende Muhe so mester papia bunita, henter aña mester 
mustra cu nos actonan cu na Aruba nos ta balora y apoya nos 
hende muhenan cu tin e curashi y motivacion pa asumi un 
posicion di liderazgo den nos comunidad, specialmente den 
politica y gobernacion di nos Pais. 

MV NEIGHBOR HAS PETROGLVPHS IN HER 
BACKVARD/ MI BISINA TIN PETROGLIFO 
DEN SU CURA 


Exposicion di artista renombra internacionalmente 
Sjoerd Martens den MANA 


Inspiracion pa e exposicion menciona ta e pinturanan 


riba baranca na Aruba. Sjoerd ta saca cu su celular fi 


potret v di sitionan unda nan ta situa. Pa medio di 
collage e ta crea scenarionan surrealista den cua e 
ta explora e relacion inkebrante entre e pinturanan 
riba baranca y e condicionnan di bida na e sitionan. 
Tambe lo presenta un video den cua ta presenta 
transformacion di paisahenan natural, naturalesa 
cultiva v di propiedad priva. 


Den siglonan pasa e sitionan arkeologico cu 
pintura tabata sagrado pero awendia ta carga peso 
di accionnan humano cu ta mancha nan ser. Ta 
insigur con largo e paisahenan precioso existente 
por sigui den nan forma actual ... Cu e obranan 
presenta Sjoerd ta conscientisa nos di e bunitesa 
di paisahenan (arkeologico) di Aruba y con nos por 
siña na proteha esakinan mihor. 


MANA (Museo Arqueologico Nacional Aruba) ta 
orguyoso di por presenta arte (audio) visual di 


Sjoerd Martens. Sjoerd a expone, entre otro na | 


Marina Abromovié Institute - New York/ Merca, Les 


Recontres de la photographie - Arles/ Francia y na | 


Bienale di Venezia — Italia. 


Sjoerd ta trahando riba un publicacion artistico den 
cua tin e ta presenta mas creacion basa riba estudio 


di e pinturanan di 2019 pa 2021. Prins Bernard | 


Cultuur Fonds Caribisch Gebied a financia parti di 
e publicacion aki. Ta di spera cu otro fondonan lo sa 
tambe di sostene e publicacion fasinante aki pa e 
por keda cla mitar di 2022. 


MANA lo ta habri durante siman den su oranan 
regular di 9 or di mainta pa 5 or di atardi. Riba Dia 
di Himno y Bandera di 10 or di mainta pa 2 or di 
merdia pa asina duna oportunidad na un y tur pa 
pasa y admira e obranan di e artista Sjoerd Martens. 
Tambe MANA ta recorda cu e exposicion Fissures di 
Belinda de Veer ta drentando su ultimo simannan. 
Ademas por bishita Exposicion di Caribbean Ties 
y e exposicion di Historia di Parokia di Noord den 
Convento di Imeldahof. 

DANGUI ODUBER 


Recordando 2 aña di Covid-19 
ORA ARUBA TA UNI PA UN CAUSA NOS TA 
LOGRA COSNAN SOBRE HUMANO 


Diadomingo anochi a tuma lugar e conmemoracion di e 2 aña 
di e pandemia dilanti bestuuurskantoor. Minister di Turismo 
y Salud Publico Sr. Dangui Oduber tabata presente den e 
ceremonia aki conhuntamente cu demas coleganan minister. 
Tabata 13 di maart 2020 cu Aruba a conoce su prome dos 
casonan di COVID-19, un fecha pa conmemora, recorda 
y reflexiona riba dje, asina Minister Oduber a expresa na 
comienso di su discurso. 


Minister Oduber a sigui bisa cu COVID-19 a cambia hopi cos 
na Aruba, e la causa hopi destruccion, causa hopi tristeza y el a 
tuma 212 bida di ser humano na Aruba cu awe nos ta recorda, 
conmemora y ainda desea e famianan forsa cu e perdida di 
nan sernan keri durante di e pandemia. 


Minister Oduber a menciona cu nunca su persona a biba 


TE 


pensa cu e lo mester a maneha un pandemia na momento cu 
e la huramenta pa bira Minister. E tabata algo cu a presenta y 
situacion a pone cu mester a lidia cu esaki sin un “draaiboek” 
cu ta bisabo kiko pa haci den un pandemia. Ministernan a sinta 
hunto cu miembronan di Crisis Team pa asina hunto pensa con 
ta bay maneha e pandemia na e miho forma posibel. 


E pandemia a pone cu Aruba pa prome biaha den historia 
mester a cera su fronteranan. No tabata tin turista y nos tabata 
practicamente nos so ariba Aruba. No tabata tin avion, no 
tabata tin crusero, nos beachnan y caya tabata bashi. Tabata 
momentonan hopi dificil pa cada un di nos y no tabata agradabel 
pa mira nuin turista ta yega. Hopi negoshi mester a sera nan 
porta y hopi hende a perde nan trabou, durante e 2 añanan aki 
tur hende a sacrifica y hopi hende a keda hospitalisa. 


O INI 

Continuacion RECORDANDO 2 ANA DI COVID-19.... 


E pandemia a trece retonan sobre humano pa Gobierno di 
Aruba, no obstante tur e situacion cu e pandemia a trece cu 
ne, Gobierno hunto cu Crisis team a mustra liderazgo, a mustra 
curashi y determinacion pa tuma desicionnan hopi dificil den 
temponan hopi dificil. Aruba a habri su frontera aereo bek dia 
15 di juni 2020 caminda hopi pais na mundo no a ni pensa 
pa haci esaki ainda. A tuma desicionnan a base di pone un 
balansa entre salud y economia, semper poniendo e parti 
salud como e punto di salida pero teniendo na cuenta ki efecto 
e turismo tin riba nos economia. 


presion durante e pandemia. Danki na bosonan Gobierno di 
Aruba por a hiba un maneho exitoso contra COVID-19, asina 
Minister Dangui Oduber a trece dilanti. 


ARUBA TABATA PIONERO DEN HOPI ASPECTO 


. Gobierno a introduci un seguro obligatorio pa biaheronan 
Mabel hopi pals na mundo tin Da : l Danki na henter e comunidad di Aruba pa boso cooperacion, 
. Gobierno a introduci testing obligatorio na nos aeopuerto 


danki Aruba pa uni pa asina nos a logra surpasa cada un di e 5 
olanan di COVID-19. Aruba a demostra di ta un pais resiliente, 
tabata palabranan di e mandatario. Awor Aruba ta den e parti 


y despues cu esaki a keda anuncia hopi pais nan tambe a haci 
esaki y awendia ta tur pais rond mundo ta hacie. 


a , Gobiemo A MAAG $ Aruba Health App pa registra a di recuperacion di nos turismo cu un perspectiva hopi positivo 
testing nan v despues esaki a vuda tambe den e programa di den aña 2022 

vacunacion. l 

. Gobierno a presenta su Exit 


Strategy den pleno variante di omicron, 
esaki tabata e decision corecto pa haci 
pa asina Aruba por sigui den e proceso 
di su recuperacion economico. 


Etrabounan cu a keda haci ta un trabou 
collectivo caminda tur hende a traha y 
sacrifica pa un causa. Minister Oduber 
a gradici tur coleganan Minister pa nan 
comprension y Minister-President Sra. 
Evelyne Wever-Croes pa su liderazgo. 
Danki na tur e miembronan di Crisis 
Team, personal di HOH, personal di 
ImSan, Personal di Ambulans, Cuerpo | 
Policial y demas frontliners. Danki | 
na DVG y tur e contractantnan cu no 
tabata tin ne facil y a traha bou di hopi | 

Minister Dangui Oduber: 


IMAN DI CONSCIE 


Den conexion cu siman di conscientisacion di salo Minister 
di Salud Publico Sr. Dangui Oduber kier a enfoca riba e e 
consumo di salo v ki efecto esaki tin riba bo salud. E siman 
di conscientisacion di salo ta di 14 te cu 20 di maart v ta bou 
encargo di Departamento di Salud Publico v IBISA. E meta ta 
pa pone enfoke riba e importancia di pone un control saludabel 
den e consumo di salo pa preveni problemanan cu nos salud 
fisico. E tema di e siman aki ta 'Sacudi e habito di Salo'. 


Minister Oduber su maneho pa cu Salud Publico ta basa riba 
prevencion ('national multi-sectoral action plan for NCD's 
2020-2030') cu ta reconoci pa WHO v PAHO. Pa un bida 
saludabel nos kier enfoca riba preveni e consumo halto di salo 
den nos dia diario. E consumo halto tur dia por causa diferente 
problema pa nos salud v ta pone nos na riesgo di: 

e Presion halto 

e Ataca di curason 

+ Enfermedad na nos riñon 

e Y otro enfermedad nan cardiovascular 


E salud di nos comunidad ta hopi importante, pa es motibo 
Ministerio di Salud Publico ta zorg pa e comunidad di Aruba 
haya hermentnan necesario pa desaroya y implementa cambio 


den nos habito pa cu consumo di salo. 


Minister Dangui Oduber ta pidi comunidad pa ta mas consciente 
di kiko bo ta cumpra y consumi. Paga tino na cuanto salo 
e producto ta contene door di lesa e lista di contenido di e 
producto, di e manera aki bo por controla bo consumo di salo 
diario. Purba cushina cu menos salo posibel y/of uza otro tipo 
di producto mas saludabel pa cushina cu ta contene poco of 
nada di salo. 


E campaña di conscientisacion a cuminsa e siman aki y esaki 
ta e comienso di hopi mas campaña cu Departamento di Salud 
Publico lo bai traha conhunto cu IBISA y otro organisacionnan 
durante e aña aki. Tur colaboracion ta pa duna e comunidad 
di Aruba mas informacion y instruccion di con pa trece cambio 
saludabel den nan habito y tambe pa tin un mihor calidad di 
bida pa full famia. 


Minister Dangui Oduber su vision ta pa promove un miho cuido 
medico pero tambe un miho calidad di bida pa e poblacion di 
Aruba. Prevencion ta e yabi pa baha gastonan di AZV y tin un 
cuido medico mas sostenibel. 


NES: 


a 


MAS 
Week 


e Sacudi e habito di Salo e 


di Turismo y Salud Publico 

ENDY CROES 


E LUNA AKI LO INICIA E TRAYECTO PA 
MODERNISA NOS LEYNAN DI ENSEÑANSA 


Durante conferencia di prensa di Gobierno cu a tuma 
luga dialuna mainta Minister Endy Croes a duna un 
splicacion amplio di su biahe di trabou na Hulanda 
unda a atende e Vierlandenoverleg'. E Mandatario 
di Enseñansa a reuni cu Ministernan di Enseñansa di 
Hulanda sr. Robbert Dijkgraaf, sr. Sithree van Heydoorn 
di Curacao y Rodolphe Samuel di Sint Maarten. E 
delegacion cu a compaña Minister Endy Croes ta 
consisti di directora di Departamento di Enseñansa drs. 
Anne -Marie Proyever — Groot y Rector di Universidad 
di Aruba dr. Viola Heutger. Un di e puntonan cu a bin 
pa dilanti durante e rueda di prensa ta e actualisacion 
di nos leynan di enseñansa. 


PROFESOR LUITSEN DE VRIES 
Luitsen de Vries ta un profesor specialisa den 


leynan di enseñansa. Un di e consehonan di e 
Doorlichting van het Arubaanse Onderwijsbestel ta 
cu nos leynan ta hopi anticua manera entre otro; 
landsverordening kleuteronderwijs, landsverordering 
basisonderwijs, landsverordening voortgezetonderwijs, 
landsverordening hogeronderwijs cu mester wordo 
modernisa. E Mandatario a sigui bisa cu e ta na altura cu 
beroepsonderwijs EPB 8 EPI no tin un landsverordening 
y Inspectie Onderwijs no tin un ley ‘Wet op Toezicht’ 
(WOT) pa asina por haci nan controlnan necesario. 


Profesor Luitsen de Vries no ta desconoci cu Aruba ya 
cu durante afia 1988- 1991 e la traha na nos pais. E 
Mandatario di Enseñansa a sigui bisa cu a firma un 
acuerdo cu profesor de Vries y si tur cos ta bon pa 25 
di maart proximo e lo ta na Aruba pa diescuatro dia. 
Lo forma e plataforma cu tur e ‘key role players’ den 
e proyecto aki y lo bay modernisa e leynan anticua. Nos lo 
bay traha e leynan cu falta y di e manera eynan duna inicio 
na un trayecto cu lo bay dura por lo menos un aña y mey. Si 
tur cos ta bon manera planea den diesocho luna e ley lo ta 
na Parlamento di Aruba pa wordo trata. Esaki lo ta un logro 
conhunto e logro aki ta pa esnan den e veld di enseñansa 


A 

e reunion cu formado na luna di augustus di aña 2021 esaki 
a wordo splica y manera cu e Mandatario a tuma e cartera 
di enseñansa a cuminsa traha riba esaki di biaha y awor e 
tussenrapport tambe ta indica cu mester duna atencion pa 
asina e leynan por ta mas di e tempo moderno aki y asina por 
maneha enseñansa mas miho. 

MINISTER GLENBERT F. CROES 
Energia, Labor v Integracion 

Meta principal di e Management Team ta pa cambia DIMAS 
su servicio di 'Red Tape pa Red Carpet', un servicio optimal, 
husto, eficaz, eficiente, humano cu e team completo mirando 
den e mesun direccion. 


E mandatario tin pleno confiansa den e Management Team 
como tambe den e personal di DIMAS. Un era nobo a cuminsa 
cu un aire fresco di un team cu ta consisti di sanger hoben 
combina cu experiencia grandi unda cu uniendo forsa nos lo 
logra e miho pa e departamento aki. 


Durante e rueda di prensa semanal, Minister Glenbert Croes 
a habri e siman anunciando e miembronan di e Management 
Team cu el a institui na DIMAS. Un paso cu tabata necesario 
despues cu e relacion di trabou entre Director Sra. Kathv 
Paskel v e mandatario a keda severamente afecta pa falta di 
confiansa. 


Minister Glenbert Croes, desde cu el a bira e Minister encarga 
cu Integracion bou di cual DIMAS ta resorta, a bin ta haci 
su maximo esfuerso pa trece un mehoracion den e servicio di 
DIMAS. E mandatario tabata kier un servicio eficiente v eficaz 
pa e clientenan di DIMAS. Mirando cu e Sra. Ruiz-Paskel 
tabata semper purba frustra e proceso di mehoracion cu e 
mandatario a introduci, siman pasa Glenbert Croes a dicidi di 
nombra un management team cu lo encabesa DIMAS cu tur 
autoridad otorga pa su persona como e Minister encarga. 


Miembronan ta: 

Lirriane Frias - voorzitter 

Edgar Arends 

Henry Baarh 

Jennifer Tromp 

Un representante di Departamento di Recurso Humano 

Den nomber di Gobierno di Aruba, 


Minister di Finansa y Cultura 
- JJ £ Y); A mr. Xiomara J. Maduro 
s A IA N 5 he A hunto cu CCDN 


SA ISE SAA ANA ELCO 


Tin e honor placer di invita e pueblo di 
Aruba pa asisti na e celebracion di 


Il D 

Diahuebs, 17 di maart 2022 
7:00 pm - 11:00 pm 


For di 6:30 pm lo tin presentacion di 
Caha di Orgel y Steelpan 


Concierto: Ataniro & Friends | Baile 
Poema | Cuminda Crioyo | Boca Dushi 
Mercado di 


senta di Artesania. 


Diabierna, 18 di maart 2022 
o 12:00 pm 
Desfile di Gruponan Uniforma 


de Luga: Plaza Libertador Betico Groes 


„Chikito y simpel bo por ta, 
esi ge) Sİ respeta” 


ter di Finansa y Cultura 

E MIHO COSNAN DEN BIDA NO TA BIN FACIL. 
PERO NA FINAL TA BALE PENA E SACRIFICIO. 
CORDA SEMPER CU MEYMEY DI CADA DIFICULTAD, 


TIN UN OPORTUNIDAD PA EXPLORA! 

